એનઆરજી ડેસ્કઃ બ્રિટનમાં ગુજરાતી મૂળની વરિષ્ઠ મંત્રી પ્રીતિ પટેલને સરકારને 15 લાખ 35 હજાર રૂપિયાની ચૂકવણી કરવાની રહેશે. હકીકતમાં, કેબિનેટમાં ઇન્ટરનેશનલ ડેવલપમેન્ટ મિનિસ્ટરના પદે રહેવા દરમિયાન પ્રીતિએ ઇઝરાયલ સાથે મુલાકાત કરી હતી. જે બદલ તેને આટલી મોટી રકમ દંડ તરીકે ચૂકવવાની છે. બ્રિટનના નિયમો અનુસાર, જે મંત્રીઓને પદભ્રષ્ટ કરવામાં આવે કે જેઓ રાજીનામું આપે તેઓના પગારની માહિતી બહાર પાડવામાં આવતી નથી. હાલમાં જ બ્રેક્ઝિટ મામલે રાજીનામું આપનાર વિદેશ મંત્રી બોરિસ જ્હોનસનને પેમેન્ટ કરવામાં આવ્યું હતું કે નહીં તે અંગેની માહિતી પણ બહાર પાડવામાં આવી નથી.